અંતિમ ટેસ્ટનાં પાંચમાં દિવસે ભારતીય બોલરોએ 481 રનનાં લક્ષ્યનો પીછો કરવા માટે ઉતરેલી અને મેચને ડ્રો તરફ લઇ જવા માટે ઉતરેલી ટીમનાં ડાંડીયા ડુલ કર્યા હતા. મહેમાન ટીમે કુલ 143.1 ઓવર રમી હતી. મેચને ડ્રો કરવાનાં જ નિર્ધાર સાથે ઉતરેલા ડિવિલિયર્સે 297 બોલમાં માત્ર 43 રન બનાવ્યા હતા. ભારતની તરફથી રવિચંદ્રન અશ્વિને આ સીરિઝમાં એકવાર ફરી કમાલ કરતા 5 વિકેટ ઝડપી હતી. જ્યારે ઉમેશ યાદવે 3 અને રવિન્દ્ર જાડેજાએ બે સફળતા પ્રાપ્ત કરી હતી.